Pan (maan)

Pan (Grieks: Πάν) is die heel binneste  maan van Saturnus met ’n naam. Dit is ’n klein voorwerp met die vorm van ’n okkerneut. Dit is sowat 35 km lank en 23 km breed, en kom voor in die Encke-gaping in Saturnus se A-ring. Pan is ’n herdersmaan en hou die Encke-gaping skoon van materiaal.

Dit is in 1990 deur M.R. Showalter ontdek toe hy ou foto's van Voyager 2 bestudeer het; dit het die voorlopige naam  gekry omdat die ontdekkingsfoto's van 1981 dateer het.

Voorspelling en ontdekking
Die bestaan van ’n maan in die Encke-gaping is in 1985 die eerste keer deur Jeffrey N. Cuzzi en Jeffrey D. Scargle voorspel gebaseer op die golwende kante van die gaping, wat dui op ’n swaartekragversteuring. In 1986 het Showalter et al. sy wentelbaan en massa bepaal en albei  133 603 ± 10 km gekry vir die semihoofas en 5–10 Saturnusmassas vir die massa. Daarvan het hulle afgelei daar is net een maan in die Encke-gaping. Die werklike semihoofas verskil met 19 km en die werklike massa is 8,6 Saturnusmassas.

Die maan is later ontdek binne een graad van die voorspelde posisie. Die soektog is uitgevoer deur alle Voyager 2-foto's te bestudeer en ’n rekenaarberekening te gebruik om te voorspel onder watter omstandighede die maan sigbaar sou wees. Elke foto met ’n resolusie van beter as ~50 km/pieksel het Pan duidelik gewys. Dit kan op altesaam 11 Voyager 2-foto's gesien word.

Naam

Die maan is op 16 September 1991 genoem na die mitologiese Pan, wat onder andere die god van herders was. Dit is ’n verwysing na die maan Pan se rol as ’n herdersmaan. Dit word ook  genoem.

Wentelbaan
Die eksentrisiteit van Pan se wentelbaan bring mee dat sy afstand van Saturnus met ~4 km wissel. Sy baanhelling, wat sal veroorsaak dat dit op en af beweeg, is met huidige data nie te onderskei van nul nie. Die Encke-gaping, waarin Pan voorkom, is 325 km breed.

Vorm
Wetenskaplikes beskryf Pan as okkerneutvormig  na aanleiding van die ekwatoriale rif wat op foto's sigbaar is. Dit word gevorm deur ringmateriaal wat Pan uit die Encke-gaping vergader het. Dit is ook al as ’n ravioli beskryf.

Verwysings

Eksterne skakels
 Pan Profile  by NASA's Solar System Exploration
 The Planetary Society: Pan

 Hierdie artikel is vertaal uit die Engelse Wikipedia

Mane van Saturnus